Zazběh gmejnskeho zjednoćenja najprjedy raz wotstorčeny
Trjebin (CK/SN). Poprawom měješe Trjebinska gmejnska rada na swojim zašłym posedźenju zahajenje gmejnskeje změny wobzamknyć. To by był start za jednanja ze Slepjanskej gmejnu wo dobrowólnym zjednoćenju. W druhim wobzamknjenju měli wuzwolić třoch radźićelow za dźěłowu skupinu, kotraž měła ramik jednanjow ze Slepom postajić. Skupinje byštaj dale wobaj wjesnjanostaj a třo Slepjanscy radźićeljo přisłušeli. Hač do kónca awgusta 2022 měješe skupina naćisk zrěčenja zdźěłać – jako zakład za wobydlerski rozsud. Termin za njón chcychu w septembru postajić.
slk_Latn szl_Latn